Man skiet vrou voor personeel op skoolterrein | Maroela Media
'n Polisiebeampte van die Oos-Kaap is in aanhouding nadat hy glo Vrydag sy vrou tydens 'n beheerliggaamvergadering van 'n plaaslike laerskool in die provinsie doodgeskiet het.
Kapt. Nkosikho Mzuku, woordvoerder van die polisie, sê die voorval het glo naby aan die hoofingang van die Laerskool Voorpos plaasgevind.
Volgens hom is 'n ondersoek onmiddellik van stapel gestuur, maar daar was teen Vrydagmiddag nog nie meer duidelikheid rondom die voorval nie.
Intussen het Mandla Makupula, Oos-Kaapse LUR vir onderwys, sy medelye aan die geliefdes van die vrou oorgedra.
Volgens Makupula is die vrou, 'n lid van die skool se beheerliggaam, voor die res van die beheerliggaamlede en skoolpersoneel doodgeskiet.
"Die voorval het na bewering plaasgevind tydens 'n inligtingsessie by die skool," sê hy. "Die polisie is onmiddellik na die toneel ontbied en 'n saak is geopen. Nooddienste is ook kort na die skietvoorval ontbied, maar die vrou is op die toneel dood verklaar."
Berading is glo reeds gereël vir die leerders en personeel wat ten tyde van die voorval teenwoordig was. "Ons gemeenskap is beroof van 'n barmhartige individu wat haar eie tyd prysgegee het om te verseker dat die gemeenskap sinvol deelneem aan transformasie en opvoeding en om aan die basiese maatskaplike behoeftes te voldoen. Mag haar siel in ewige vrede rus en mag die familie vrede vind by die Almagtige."
Die saak word deur die onafhanklike polisieondersoek-direktoraat (Opod) ondersoek.
Liewe land, hoe tragies!
Tragies hoe gesins geveld al meer en meer toeneem. Sterkte vir almal wat hierdeur geraak is.
"Van stapel gestuur" = "begin"?
Die wereld het mal geraak !
Mense asb. wereld nog ALTYD mal!!!! kom oor dit!!!! van die Bybel se tyd!!!! meskien nog erger daai tyd!!! as jy gaan moet jy gaan!!!! dis net die manier hoe jy hierdie lewe gaan verander!!!!